Ella Holm Bull

Ella Holm Bull () var ein sørsamisk lærar og forfattar frå Snåsa. Ho arbeidde i mange år aktivt for sørsamisk språk, ho stod mellom anna attom den sørsamiske rettskrivinga frå 1974, den såkalla Bergsland-Bull-rettskrivinga. Holm Bull fekk fleire prisar for arbeidet sitt for sørsamisk språk, mellom anna i 2004 Gollegiella-prisen på 100  for styrking av samisk språk.

Ella Holm Bull, fødd Joma, var dotter av Nils Pedersen Joma (1905–48) og Anna Sofie Johnsen Steinfjell (1904–74). Ho mista far sin, tre onklar og to tanter i Dunderlandsdal-ulukka sommaren 1948.  I 1953 gifta ho seg med Nils Holm Bull (1929–2003) frå Røros.

Bull blei uteksaminert frå Nesna lærarhøgskule i 1954, og tok grunnfag i samisk ved Universitetet i Oslo i 1964.Keskitalo, Minneord  fra samediggi.no  I 1968 blei ho tilsett som lærar ved Åarjel-saemiej skuvle, den nystarta sameskulen i Snåsa. Saman med professor Knut Bergsland utarbeidde ho i 1974 Bergsland-Bull-rettskrivinga.I brodden for samisk kultur - Ella Holm Bull; NRK tv arkviopptak, 1. juni 1987 

Ho sat på Sametinget frå 1989 til 1993.Odd Mathis Hætta: Sametinget i navn og tall : Høsten 1989 - høsten 1993 Svigersonen Jarle Jonassen har også sete på Sametinget.

Då Bull døydde var ho nett engasjert til å skrive den samiske historia i Røyrvik og omland, med tilskot frå fylkestinget i Nord-Trøndelag.

 Bibliografi 

 Manne joe maahtam lohkedh. 1989 
 Åarjel-saemien Gåalmede gærja. 1987 
 Åarjel-saemien Vijhtede gærja. 1986 
 Åarjel-saemien Nubpie gærja. 1986 
 Åarjel-saemien Nealjede gærja. 1986 
 Ovmese veareldh. 1985 
 Suhtjegh. 1984 
 Tsååbpe-niejlen jih Tsååbpe-baernien bijre. 1984 
 Brorke. 1984 
 Åarjel-saemien Voestes gærja. 1982 
 Lohkede Saemien (med Knut Bergsland). 1974

Kjelder

Kategori:Sørsamar
Kategori:Sørsamisk språk
Kategori:Folk frå Snåsa
Kategori:Norske samar
Kategori:Samiske forfattarar
Kategori:Samiske språkforskarar
Kategori:Samiske politikarar
Kategori:Personar innafor samisk språkforsking